Bloedskenk - HTS Drostdy
Bloedskenk is baie hoog op die Donkies se prioriteitslys. Die opkoms is so goed dat amper 40% van die totale skenkers beskikbaar opdaag en skenk. Leerders ouer as 16 en onderwysers skenk kwartaalliks ongeveer 140 eenhede.
Drostdy presteer jaarliks in dié verband. Die afgelope 3 jaar verower ons die Guthrie-trofee vir die meeste eenhede, ongeveer 450 eenhede, geskenk in die Wes-Kaap.
Ons het ook die afgelope 2 jaar die "Battle of Blood Donors"-toekenning ontvang. Alle opvoedkundige instansies in die provinsie het aan die kompetisie deelgeneem. Die Covid-19 pandemie het bloedskenk in 2020 bykans onmoontlik gemaak, maar in 2021 kon ons weer voortgaan.
Die Donkies het die afgelope jaar slegs 3 geleenthede gehad waar hulle kon bloed skenk. In Kwartaal 1 is 75 eenhede geskenk en in Kwartaal 3 en Kwartaal 4 is onderskeidelik 41 en 42 eenhede geskenk. Covid het dit effe moeilik gemaak, maar ons weet dat 2022 'n goeie jaar sal wees.